
SAHEEH NAMAAZ-E-NABAWI 


(Takbeer-e-Tehreemah Se Salaam Tak) 


Alhumdulillaah Sahcch Ahaadccs Ki Raushni Sc 

Bataaya Jaa Raha Hai. 

NAMAAZ SHURU KARNE SE PEHLE NIYYAT KARNA. 

Pehle Tou Yeh Baat Jaanley Ke Niyyat Ka Matlab Dil Se Hota Hai 
Aur Zabaan Se Iqraar Hota Hai Niyyat Nahi. 

1. Ibn Taimiyyah (Rahimahullaah) Ne Kaha : 

"Islaam Ke Chaar (4) Imaamon (Abu Haneefa, Shaafiee, Ahmad Bin 
Hambal, Imaam Maalik) Ke Ijmaa Ke Mutaabiq Namaaz Ke Liye 
Zabaan Se Niyyat Nahi Kama Chaahiye. Balke Niyyat Ki Asli Jagah 
Tou Dil Mein Hai." [Fataawa Al-Kubra : 1/214-15] 

2. Ibn Al-Qayyim (Rahimahullaah) Ne Kaha : 

"Zabaan Se Niyyat Kama Nabi (Sallallaahu Alaihi Wa Sallam) Se 
Saabit Nahi Hai, Na Sahaabah Se Hai, Na Taabaeen Se Aur Naa Hi 

Chaar (4) Imaamon Se Saabit Hai." 

[Zaad Al-Ma'aad, Vol-1, Pg : 201] 

3. Ibn Al-Qayyim Ne Kaha Ke : 

"Jab Nabi (Sallallaahu Alaihi Wa Sallam) Namaaz Ke Liye Tehartey 
Tou Woh 'Allaahu Akbar 1 Kehtey Aur Woh Is Se Pehle Aur Kuch 
Nahi Kehtey Aur Na Hi Woh Zabaan Se Niyyat Kartey The. Woh 
Aisa Nahi Kehtey The Ke Mai Yeh Ya Yeh Namaaz Padhney Jaa 
Raha Hoon Aur Qiblah Ki Taraf Mooh Karta Hoon Chaar Rakat 
Imaam Ke Taur Par Ya Imaam Ke Peechey Padh Raha Hoon. 

Yeh Sab Bidaat Hai Jo Kisi Muhaddis Ne Nahi Bataaya Ke Yeh 
Saheeh, Zaeef, Musnad Ya Mursal. Aur Na Hi Yeh Nabi Se Saabit Hai 
Na Sahaabah Se Na Taabaeen Se Aur Na Hi Chaar (4) Imaamon Se Ke 
Aisa Kama Mustahab Hai. 

[Zaad Al-Ma'aad : 1/201] 

FAAEDAH : In Sab Ulamaa Ke Fataawon Se Yeh Pata Chala Ke Kisi Bhi 
Namaaz Ke Liye Zabaan Se Niyyat Kama Jaaez Nahi. Aur Yeh Rasool 
Allaah (Sallallaahu Alaihi Wa Sallam) Ki Ta'leem Ke Khilaaf Hai. 

Kya Aurat Ki Namaaz Ka Tareeqah Mard Ki 
Namaaz Se Alag Hai ? 

Aurat Ki Namaaz Mard Se Alag Hargiz Nahi Hai Aurat Ki Har Haalat 
Sajdah Aur Baithney Waghairah Mein Bilkul Mard Ki Tarah Hi Hai 

Lekin Sirf Pardey Mein Farq Hai. 

Jaisa Ke Mard Agar Sar Nanga Rakhkar Namaaz Padhey Tou Uski 
Namaaz Ho Jaayegi Lekin Agar Wahi Aurat Ka Sar Nanga Ho Matlab 
Odhni Waghaira Na Pehni Ho Tou Us Ki Namaaz Qubool Nahi Hogi. 
[Sunan Abu Daawood, Hadees (Saheeh) : 641] 

Rasool Allaah (Sallallaahu Alaihi Wa Sallam) Ka Farmaan Hai : 

"Turn Namaaz Is Tarah Padha Karo Jis Tarah Turn Ne Mujhe 
Namaaz Padhtey Dekha Hai." [Saheeh Al-Bukhaari : 631, 7246] 

Note : Yeh Hadees Ka Farmaan Mard Aur Aurat Sab Ko Shaamil Hai. 

Al-Albaani (Rahimahullaah) Kehte Hain: 

"Nabi (Sallallaahu Alaihi Wa Sallam) Ki Namaaz Ke Tareeqah Mein Jo 
Kuch Bayaan Kiya Gaya Hai Us Mein Mard Aur Aurat Baraabar Hai. 

Sunnat Nabawi (Yani Nabi Sallallaahu Alaihi Wa Sallam Ke Ahaadees 
Mein) Koi Bhi Daleel Nahin Milti Jo Yeh Taqaazaa Karti Ho Ke Us 
Mein Se Kuch Mein Auratein Mustasnaa (Chhoot) Hain. 

Balke Nabi Ka Amoomi Farmaan : 

"Turn Namaaz Is Tarah Adaa Karo Jis Tarah Turn Ne Mujhe Adaa 
Kartey Dekha Hai." Auraton Ko Bhi Shaamil Hai. 

[Sifat-Us-Salaatun-Nabi, Page No. 189] 

Faaedah : Aurat Aur Mard Ki Namaaz Mein Koi Farq Nahi Hai 
Donon Ki Namaaz Ka Tareeqah Ek Hi Hai Aur Woh Tareeqah Sirf 
Muhammad-Ur-Rasool Allaah (Sallallaahu Alaihi Wa Sallam) Ka 
Tareeqah Hai. 

Aur Kya Aap Ne Kabhi Koi Aisi Rivaayat Padhi Hai Jis Mein Yeh Kaha 
Gaya Ho Ke Abu Bakr (Raziyallaahu Anhu) Haath Naaf Ke Neechey 
Baandha Kartey The Aur Aaishah (Raziyallaahu Anha) Seeney Par 
Baandha Karti Thi ? 

NAMAAZ KA SAHEEH TAREEQAH. 

1. Rasool Allaah (Sallallaahu Alaihi Wa Sallam) Jab Namaaz Ke Liye 
Khadey Hotey Tou Qiblah (Kabah) Ki Taraf Rukh Kartey, Rafa'ul 
Yadain Karte (Yani Donon Haathon Ko Kaandhon Tak Uthaatey) Aur 
Farmaatey:"Allahu Akbar." 

[Sunan Ibn Maajah, (Saheeh) : 803] 

Aur Farmaatey Jab Turn Namaaz Ke Liye Khadey Ho Tou Takbeer 
(Allaahu Akbar) Kaho. 

[Saheeh Al-Bukhaari : 757] 

2. Aap Apne Donon Haath Kandhon Tak Uthatey The. 

[Saheeh Bukhaari : 736] 

Yeh Bhi Saabit Hai Ki Aap Apne Haath Kaanon Tak Uthaatey The. 

[Saheeh Muslim: 861 Or 391 B] 

Lihaazaa Donon Jaaez Hai Par Zyaadah Ahaadees Mein Kaandhon 
Tak Ka Zikr Aaya Hai. Aur Yaad Rahey Ki Rafaul Yadain Kartey Waqt 
Kaanon Ko Choona Kisi Bhi Saheeh Ahaadees Se Saabit Nahi Hai. 

3. Aap (Sallallaahu Alaihi Wa Sallam) Ungliyaan Phaila Kar Rata' 
Yadain Karte The. [Abu Dawood, (Saheeh) : 753] 

4. Aap (Sallallaahu Alaihi Wa Sallam) Apna Daayaan (Right) Haath 
Baayein (Left) Par Rakhtey, Aur Usey Apne Seeney Par Rakhtey 
The. [Abu Daawood: 759, Saheeh] 

5. Aap (Sallallaahu Alaihi Wa Sallam) Takbeer Tehreemah (First Allaahu 
Akbar) Ke Ba'd Yeh Duaaein PadhteyThe. 

Mas-Alan : Afzaliyat Ke Lihaaz Se Nabi (Sallallaahu Alaihi Wa Sallam) Se 
Saabit Duaaein Takbeer Tehreemah Ke Ba'd : 

A : Allaahumma Baa-Id Baini... [Bukhaari, Al-Azaan, Hadees : 744] 

B : Wajjahtu Wajhiya Lillazi.. .[Sunan Nasaai, Hadees (Saheeh) : 898] 

C : Subhaanak-Allaahumma, [Abu Daawood, Hadees (Saheeh) : 775] 

6. Is Ke Ba'd Aap (Sallallaahu Alaihi Wa Sallam) Bismillaahir- 
Rahmaanir-Raheem Padhte The. [Sunan An-Nasaai : 906] 

7. Phir Aap Soorah Faatiha Padhte The. [Sunan An-Nasaai : 906] 

Aap Soorah Faatiha Tehar Tehar Kar Padhte The. [Abu Daawood: 4001] 
Aap (Sallallaahu Alaihi Wa Sallam) Farmaatey The: 

"Jo Shakhs Soorah Faatiha Naa Padhey Us Ki Namaaz Nahi Hoti." 

[Saheeh Al-Bukhaari: 756] 

Aur Aap (Sallallaahu Alaihi Wa Sallam) Ne Farmaaya : 

"Har Namaaz Jismey Surah Faatiha Naa Padhi Jaaye Woh Naaqis 
(Incomplete) Hai. (Yeh Jumlah Aap Ne 3 Baar Kaha.) 

[Sunan Ibn Maajah: 841] 

8. Waail Bin Hujr (Raziyallaahu Anhu) Se Rivaayat Hai: 

"Aap (Sallallaahu Alaihi Wa Sallam) Ne Is (Aameen) Ke Saath Apni 
Aawaaz Past (Kam) Rakhi. [Musnad Ahmad: 4/361] 

9. Aap (Sallallaahu Alaihi Wa Sallam) Har Soorah Padhney Se Pehle 
Bismillaahir-Rahmaanir-Raheem Padhte. [Saheeh Muslim: 894 Or 400] 

10. Aap (Sallallaahu Alaihi Wa Sallam) Ne Farmaaya : 

"Phir Soorah Faatiha Pad ho Aur Jo Allaah Chaahey Padho. 

[Abu Daawood : 859] 

11. Aap (Sallallaahu Alaihi Wa Sallam) Pehli Do Rakaton Mein Surah 
Faatiha Aur Koi Ek Surah Padhte The. [Saheeh Muslim : 451] 

Aur Aakhri Do Rakaton Mein (Sirf) Surah Faatiha PadhteyThe. 

[Saheeh Al-Bukhaari : 776] 

12. Phir Aap (Sallallaahu Alaihi Wa Sallam) Ruku Ke Liye Takbeer 
(Allaahu Akbar) Kehtey. [Saheeh Al-Bukhaari : 789] 

13. Abu Humaid As-Sa-Aadi (Raziyallaahu Anhu) Farmaate Hai Ke Aap 
(Sallallaahu Alaihi Wa Sallam) Takbeer (Allaahu Akbar) Kehte Tou 
Rafaul Yadain Karte The. [Abu Daawood, (Saheeh) : 730] 

14. Aap (Sallallaahu Alaihi Wa Sallam) Jab Ruku Karte Tou Apne 
Haathon Se Apne Ghutney Mazbooti Se Pakadte Phir Apni Kamar 
Jhukaate (Aur Baraabar Karte). [Saheeh Al-Bukhaari: 828] 

Aap (Sallallaahu Alaihi Wa Sallam) Ka Sar (Ruku Mein) Naa Tou Ooncha 
Hota Aur Naa Neecha (Balke Baraabar Hota Tha). 

[Saheeh Muslim: 1110 or 498] 

15. Aap (Sallallaahu Alaihi Wa Sallam) Ruku Mein 

Subhaana Rabbiyal Azeem Kehte The. [Saheeh Muslim : 1814 or 772] 

16. Jab Aap (Sallallaahu Alaihi Wa Sallam) Ruku Se Sar Uthaatey Tou 
Rafaulyadain Karte Aur Sami'allaahu Liman Hamidah, Rabbana Wa 
Lakal Hamd Kehte The. [Saheeh Al- Bukhaari : 735] 

Aur Yeh Duaa Bhi Saabit Hai Rabbanaa Wa Lakal Hamd, Hamdan 
Kaseeran Tayyiban Mubaarakan Feeh. [Saheeh Al-Bukhaari : 799] 

17. Phir Aap (Sallallaahu Alaihi Wa Sallam) Takbeer (Allaahu Akbar) 
Keh Kar Sajdah Ke Liye Jhuktey. [Saheeh Al-Bukhaari : 803] 

18. Aap Ne Kaha Jab Turn Mein Se Koi Sajdah Karey Tou Oont 
(Camel) Ki Tarah Naa Baithey (Balke) Apne Donon Haath Apne 
Ghutnon (Knees) Se Pehle (Zameen Par) Rakhey. 

[Abu Dawood, (Saheeh): 840, Nasaai: 1092] 

19. Aap (Sallallaahu Alaihi Wa Sallam) Ne Jab Sajdah Kiya Tou Apni 
Donon Hatheliyon Ko Apne Kaanon Ke Baraabar Rakha. 

[Abu Daawood : 726, Saheeh] 

20. Sajdah Mein Aap (Sallallaahu Alaihi Wa Sallam) Apne Donon 
Baazuon Ko Apni Baghlon Se Hataakar Rakhtey The. 

[Abu Daawood: 730, Saheeh] 

Aap (Sallallaahu Alaihi Wa Sallam) Ki Baghlon Ki Safedi Nazar Aajaati 
Thi. [Saheeh Al-Bukhaari : 390] 

21. Sajdey Mein Etidaal Karo Kuttey Ki Tarah Baazu (Ya'ni Haath) 
Naa Bichaao. [Saheeh Al-Bukhaari: 822 ; Saheeh Muslim: 493] 

Is Hukm Mein Mard Aur Aurat Donon Shaamil Hain. Lihaazaa 
Auraton Ko Bhi Chaahiye Ke Sajdah Mein Apne Baazu Na Bichaaye. 

22. Aap (Saiiaiiaahu Alaihi Wa Saiiam) Jab Sajdah Karte Tou Agar Bakri Ka 

Bachcha Aapki Baazuon Se Guzarna Chaahta Tou Guzar Sakta Tha. 

[Saheeh Muslim : 1107 or 496] 

Ya'ni Aap (Saiiaiiaahu Alaihi Wa Sallam) Apne Seeney (Chest) Aur 
Peyt (Stomach) Ko Zameen Se Buland Rakhtey The, Auraton Ke Liye 
Bhi Yahi Hukm Hai. Aap (Saiiaiiaahu A'laihi Wa Sallam) Ne 
Kaha:"Tum Namaaz Us Tarah Padho Jis Tarah Mujhey Padhtey 
Dekhte Ho. [Saheeh Al-Bukhaari : 631] 

23. Sajdah Mein Bandah Apne Rabb Ke Intihaai Qareeb Hota Hai 
Lihaazaa Sajdah Mein Khoob Duaaein Kami Chaahiye. 

[Saheeh Muslim: 1083 or 482] 

24. Aap (Saiiaiiaahu Alaihi Wa Sallam) Sajdey Ki Haalat Mein Apne 
Donon Paaun Ki Ediyaan (Ankles) Milaa Deytey The Aur Unka Rukh 
Qiblah Ki Taraf Hota Tha. [Al-Baihaaqi, (Saheeh) : 2 / 116 ] 

Sajdey Mein Aap (Saiiaiiaahu Alaihi Wa Sallam) Apne Donon Khadam 
Khadey Rakhte The. [Saheeh Muslim : 1090 or 486] 

25. Aap (Saiiaiiaahu Alaihi Wa Sallam) Takbeer (Allaahu Akbar) Keh Kar 
Sajdey Se Sar Uthaatey Aur Apna Baayaan (Left) Paaun Bichaa Kar Us 
Par Baith Jaatey. [Abu Daawood: 730] 

Aap Sajdey Se Sar Uthaatey Waqt Rafaul Yadain Nahi Kartey The. 
[Saheeh Al-Bukhaari : 738] 

26. Aap Ki Sunnat Yeh Hai Ke Daayaan (Right) Paaun Khada Karke 
Baayaan (Left) Paaun Bichaa Diya Jaaye. [Saheeh Al-Bukhaari: 827] 

27. Aap Sajdey Se Uthkar (Jalsey Mein Ya'ni Donon Sajdon Ke 

Darmiyaan Jo Waqt Hota Hai Us Mein) Thodi Der Baithey Rehte. 
[Saheeh Al-Bukhaari: 818] 

Yahaan Tak Ke Ba'z Kehney Waala Keh Deta: "Aap Bhool Gaye Hain." 
(Ya'ni Itni Der Tak Baith Tey) [Saheeh Al-Bukhaari: 821] 

28. Aap (Sallallaahu Alaihi Wa Sallam) Jalsah Mein (Ya'ni Donon Sajdon 
Ke Darmiyaan Jo Waqt Hota Hai Us Mein) Rabbighfir Lee, Rabbighfir 

Lee Padhte The. [Abu Daawud : 874] 

29. Aap (Sallallaahu Alaihi Wa Sallam) Sajdey Mein "Subhaana 
Rabbiyal-Alaa" Padhte The. [Saheeh Muslim: 1814 or 772] 

30. Phir Aap (Sallallaahu Alaihi Wa Sallam) Takbeer (Allaahu Akbar) 
Kehkar Doosrey Sajdah Se Sar Uthaatey The. [Saheeh Al-Bukhaari: 789] 

31. Phir Aap (Sallallaahu Alaihi Wa Sallam) Zameen Par (Donon 
Haath Rakhkar) I'timaad Kartey Huye (Doosri Rakat Ke Liye) Uth 
Khadey Hotey. [Saheeh Al-Bukhaari: 824] 

32. Surah Faatiha Se Pehle Bismillaahir-Rahmaanir-Raheem Padhney 
Ka Zikr Guzar Chuka Hai. [Sunan An-Nasaai : 906] 

Bismillaah Se Pehle A'oozu Billaahi Minash-Shaytaanir-Rajeem 
Padhna Bhi Jaaez Hai Balke Behtar Hai. [Soorah An-Nahl, Aayat : 98] 

33. Doosri Rakat Mein Doosrey Sajdah Ke Ba'd Tashahhud Ke Liye 
Baith Jaaney Ke Ba'd Aap (Sallallaahu A'laihi Wa Sallam) Apna 
Daayaan (Right) Haath Daayein Ghutney (Knee) Par Aur Baayaan 
(Left) Haath Baayein Ghutney Par Rakhtey The. 

[Saheeh Muslim :1307 or 579] 

34. Aap Apne Daayein (Right) Haath Ki Ungliyon Se Tirpan (53) Ka 
Halqah (Circle) Banaatey Aur Shahaadat Ki Ungli Se Ishaarah Karte 
The. [Saheeh Muslim : 1310] 

35. Aap (Sallallaahu Alaihi Wa Sallam) Apni Shahaadat Ki Ungli Ko 
Harkat Detey Rehte The. 

[Nasaai (Saheeh) : 1269, Ibn Khuzaimah: 714, Ibn Hibbaan-AI-Ahsaan: 1857] 

36. Aap Apni Tashahhud Ki Ungli Ko Qiblah Rukh Kartey Aur Usi Ki 
Taraf Dekhtey Rehte. [An-Nasaai (Saheeh) : 1161; Ibn Khuzaimah : 719] 

37. Aap (Sallallaahu Alaihi Wa Sallam) Do Rakaton Ke Ba'd Waaley 
Tashahhud Aur Chaar Rakaton Waaley (Aakhri) Tashahhud, Donon 
Tashahhudon Mein Yeh (Shahaadat Ki Ungli Se) Ishaara Karte The. 

[Sunan An-Nasaai : 1162, Saheeh] 

NOTE ; Laa llaaha Par Ungli Uthaana Aur lllal-Laah Par Rakh Dena 
Kisi Bhi Saheeh Hadees Se Saabit Nahi Hai, Balke Ahaadees Ke 

Umoom Se Yahi Saabit Hota Hai Ki Shuru Se Aakhir Tak Halqa 
Banaakar Shahaadat Waali Ungli Uthaayi Jaaye. Rasool Allaah 
(Sallallaahu A'laihi Wa Sallam) Ne Dekha Ki Ek Shakhs Tashahhud 
Mein Do (2) Ungliyon Se Ishaarah Kar Raha Tha, Tou Aap (Sallallaahu 
Alaihi Wa Sallam) Ne Kaha: "Ahhid Ahhid" Sirf Ek Ungli Se Ishaara 
Karo. [Jaami At-Tirmizi, Hadees : 3557 ; An-Nasaai, Hadees (Saheeh) : 1273] 

38. Nabi (Sallallaahu Alaihi Wa Sallam) Tashahhud Mein Darj Zeil Duaa 
(Attahiyyaat) Sikhaatey The. 

“Attahiyaatu Lillaahi Wassalawaatu, Wattayyibaatu, 
Assalamu'alaika Ayyuhan-Nabiyyu Wa Rahmatullaahi Wa 
Barakaatuhu, Assalaamu A'laina Wa A'laa Ibaadillaahis-Saaliheen. 
Ash-Haduallaa llaaha lllallaahu Wa Ash-Hadu Anna Muhammadan 
Abduhu Wa Rasooluhu." [Saheeh Al-Bukhaari : 1202] 

39. Phir Aap (Sallallaahu Alaihi Wa Sallam) Durood-E-lbraaheem 
Padhney Ka Hukm Detey The. 

"Allahumma Salli A'laa Muhammadin Wa A'laa Aali Muhammadin 
Kamaa Sallaita A'laa Ibraaheema Wa A'laa Aali Ibraheema Innaka 
Hameedum Majeed. 

Allahumma Baarik A'ala Muhammadin Wa A'laa Aali Muhammadin 
Kamaa Baarakta A'ala Ibraheema Wa A'ala Aali Ibraaheema Innaka 
Hameedum Majeed." [Saheeh Al-Bukhaari : 3370] 

40. Do Rakatein Mukammal Hogayi, Ab Agar Do Rakaton Waali 
Namaaz (Mas-Alan Salaat-UI-Fajr) Hai. Tou Duaa Padhkar Donon 
Taraf Salaam Pherdein Aur Agar Teen Ya Chaar Rakaton Waali 
Namaaz Hai Tou Takbeer (Allaahu Akbar) Kehkar Khadey Ho 
Jaayein. 

REFERENCE: Pehle Tashahhud Mein (Ya'ni Doosri Rakat Waali 
Tashahhud) Mein Durood Padhna Behtar, Aam Daleelon Mein 
"Qooloo" (Ya'ni "Turn Sab Kaho") Ke Saath Iska Hukm Aaya Hai Ke 
Durood Padho, Is Hukm Mein Aakhri Tashahhud Ya Pehle Tashahhud 
Ki Koi Takhsees Nahin Hai, Aur Jaanney Ke Liye Dekhiye Sunan 
Nasaai, Hadees : 1721, Sunan Kubraa : 2/499-500 Aur Is Ki Sanad 
Saheeh Hai. 

NOTE: Agar Koi Shakhs Pehle Tashahhud Mein Durood Na Padhey 
Aur Sirf Attahiyyaat Padhkar Hi Khada Hojaye Tou Yeh Bhi Jaaez Hai 
Jaisa Ke Abdullah Bin Mas'ood Ne Attahiyyaat (Abduhu Wa 
Rasooluhu Tak) Sikhakar Farmaaya: "Phir Agar Namaaz Ke 
Darmiyaan (Pehle Waaley Tashahhud) Mein Ho Tou Uthkar Khada 
Hojaye." [Musnad Ahmad: 1/459 H: 4382, Sanad Hasan] 

41. Jab Aap (Sallallaahu A'laihi Wa Sallam) Do Rakatein Padhkar 
Uthtey Tou (Uthtey Waqt) Takbeer (Allaahu Akbar) Kehte [Bukhaari: 
789, 893] Aur Phir Rafaul Yadain Karte The. 

[Saheeh Al-Bukhaari: 739] 

42. Teesri Rakat Bhi Doosri Rakat Ki Tarah Padhni Chaahiye, Siwaaye 
Yeh Ke Teesri Aur Chauthi (Aakhri Donon) Rakaton Mein Sirf Surah 
Faatiha Padhni Chaahiye Aur Us Ke Saath Koi Soorat Waghaira 
Nahin Milaana Chaahiye Jaisa Ke Abu Qataadah (Raziyallaahu Anhu) Ki 
Bayaan Kardah Hadees Se Saabit Hai. [Saheeh Al-Bukhaari : 776] 

43. Chauthi Rakat Bhi Teesri Rakat Ki Tarah Padhey. 

Note : Matlab Sirf Surah Faatiha Hi Padhey, Taa Hum Teesri Aur 
Chauthi Rakaton Mein Sirf Surah Faatiha Ke Alaavah Soorat 
Vaghairah Padhna Jaaez Hai Jaisa Ke [Saheeh Muslim Ki Fladees No. 1014 
or 452] Se Saabit Hain. 

44. Aap (Sallallaahu Alaihi Wa Sallam) Chauthi Rakat (Ke Tashahhud) 
Mein Tavarruk Karte The. [Saheeh Al-Bukhaari : 828] 

Tavarruk Ka Matlab Yeh Hai Ke "Namaazi Ke Daayein (Right) Kulhe 
(Hip) Ko Daayein (Right) Pair (Leg) Par Is Tarah Rakhna Ke Woh 
Khada Ho, Aur Ungliyon Ka Rukh Qiblah Ki Taraf Ho, Neez Baayein 
(Left) Kulhe Ko Zameen Par Teikna Aur Baayein (Left) Pair (Leg) Ko 
Phaila Kar Daayein (Right) Taraf Nikaalna." [Abu Daawood : 693] 

45. Chauthi Rakat Mukammal Karne Ke Ba'd Attahiyyaat Aur 
Durood Padhein. 

46. Phir Uske Ba'd Jo Duaa Pasand Ho Arabi Zabaan Mein Padhlein. 
[Saheeh Al-Bukhaari: 835] 

47. Chand Duaaein Darj Zeil Hai Jinhein Rasool Allaah (Sallallaahu 
Alaihi Wa Sallam) Padhtey Aur Padhney Ka Hukm Detey. 

Mas-Alan : 

"Allahumma Inni Aoozubika Min Azaabil Qabr Wa Minan-Naar, Wa 
Min Fitnatil Mahyaa Walmamaati, Wa Min Fitnatil-Maseehid- 
Dajjaal." [Saheeh Al- Bukhaari: 1377] 

Nabi (Sallallaahu Alaihi Wa Sallam) Is Duaa [Al-Bukhaari : 1377] Ka 
Hukm Detey The [Muslim: 1324 Or 588] Lihaazaa Yeh Duaa Tashahhud 
Mein Saari Duaaon Se Behtar Hai. 

48. Duaa Ke Ba'd Aap Daayein (Right) Aur Baayein (Left) Taraf 
Salaam Pher Detey The. [Saheeh Muslim : 1313 Or 581, 1315 Or 582] 

49. Phir Aakhir Mein Assalaamu'alaikum Wa Rahmatullaah, 
Assalaamu'alaikum Wa Rahmatullaah Kehkar Salaam Pher Dey. 

[Abu Daawood (Saheeh) : 996] 

Alhumdulillaah Poori Namaaz Mukammal Hogayi. 

IMAAM KE PEECHEY SOORAH FAATIHA PADHNEY 

KE DALAAEL. 

1. Nabi (Sallallaahu Alaihi Wa Sallam) Ne Farmaaya: "Us Shakhs Ki 
Namaaz Nahi Jis Ne Soorah Faatiha Nahi Padhi." 

Is Hadees Mein (Mann) Ka Lafz Aam Hai Jo Har Namaazi Ko Shaamil 
Hai. Munfarad Ho Ya Imaam, Ya Imaam Ke Peechey Muqtadi. Sirri 
(Jis Mein Qira-At Nahi Hoti Woh) Namaaz Ho Ya Jahri (Jis Mein Qira- 
At Aawaaz Se Hoti Hai Woh) Namaaz, Farz Namaaz Ho Ya Nafal. Har 
Namaaz Ke Liye Soorah Faatiha Padhna Zaroori Hai. 

[Saheeh Al-Bukhaari, Hadees : 756] 

2. Aur Ek Hadees Mein Aata Hai Jo Ke Nabi (Sallallaahu Alaihi Wa 
Sallam) Ne Farmaaya: "Turn Aisa Mat Kiya Karo (Ya'ni Saath Saath 
Mat Padha Karo) Albatta Soorah Faatiha Zaroor Padha Karo, Kyun 
Ke Is Ke Padhey Baghair Namaaz Nahi Hoti." 

[Sunan Abu Daawood, Kitaab-Us-Salaah, Fladees : 824] 

3. Abu Hurairah (Raziyallaahu Anhu) Ka Bayaan Hai Ke, 

Rasool Allaah (Sallallaahu Alaihi Wa Sallam) Ne Farmaaya : 

"Jis Ne Namaaz Me Soorah Faatiha Nahi Padhi Tou Us Ki Namaaz 
Poori Nahi Huyi Balke Us Ki Namaaz Naaqis (Incomplete) Rahi. Yeh 
Jumla Aap (Sallallaahu Alaihi Wa Sallam) Ne Teen Baar Irshaad 
Farmaaya Logon Ne Poocha Ke Jab Hum Imaam Ke Peechey Ho Tou 
Kya Karey ? 

Abu Hurairah (Raziyallaahu Anhu) Ne Jawaaban Kaha Us Waqt Turn 
Log Aahista Soorah Faatiha Padh Liya Karo...(Hadees Ki Aakhir Tak) 

[Saheeh Muslim, Kitaab Us-Salaah, Fladees : 878] 

Ab Raha Mas-Ala Qur-Aan Ki Aayat Ka, [Surah Al-A'raaf Aayat : 
204] "Jab Qur-Aan Padha Jaaye Tou Suno Aur Khaamosh Raho, 

Aur Hadees "Jab Imaam Qira-at Karey Tou Khaamosh Raho". 

Is Ka Matlab Yeh Hai Ke Jahri Namaaz Mein Muqtadi Soorah 
Faatiha Ke Alaavah Baaqi Qira-At Khaamoshi Se Suney. Imaam Ke 
Saath Qur-Aan Na Padhein. Ya Imaam Soorah Faatiha Ki Aayaat 
Waqfon Ke Saath Padhein Taake Muqtadi Bhi Ahaadees Saheehah 
Ke Mutaabiq Soorah Faatiha Padh Sakein, Ya Imaam Soorah Faatiha 
Ke Ba'd Itna Sakta Karey Ke Muqtadi Soorah Faatiha Padhlein. 

Is Tarah Aayat Qur-aani Aur Ahaadees Saheehah Mein 
Alhumdulillaah Koi Taaruz Nahi Rehta. Donon Par Amal Ho Jaata 
Hai. Maloom Flua Ke Imaam Ke Peechey Ho Ya Akele Ho Tab Bhi 
Soorah Faatiha Padhna Laazim Hai. 

IMAAM KI PAIRVI KARNEY AUR HAR EK KAAM 
IMAAM KE BA'D KARNE KA BAYAAN. 

Baraa (Raziyallaahu Anhu) Se Rivaayat Hai Ke 

Woh Rasool Allaah (Sallallaahu Alaihi Wa Sallam) Ke Saath Namaaz 
Padhtey The. Aap (Sallallaahu Alaihi Wa Sallam) Ruku Kartey The Hum 
Bhi Ruku Kartey The Aur Jab Ruku Se Sar Uthaatey Aur (Sami' 
Allaahu Liman Hamidah) Kehte Tou Hum Khadey Rehte Yahaan Tak 

Ke Aap (Saiiaiiaahu Alaihi Wa Saiiam) Ko Zameen Par Peshaani Rakhte 
Dekhtey Us Waqt Hum Bhi Sajdey Mein Jaatey. 

[Saheeh Muslim, Kitaab Us-Salaah, Hadees : 1064] 

RUKU YA SAJDAH MEIN IMAAM SE PEHLE SAR 
UTHAANEY WAALEY KA GUNAAH ? 

Raavi-e-Hadees Abu Hurairah (Raziyallaahu Anhu), 

Nabi (Saiiaiiaahu Alaihi Wa Sallam) Ne Farmaaya : 

"Kya Turn Mein Se Woh Shakhs Jo (Ruku Ya Sajdey Mein) Imaam Se 
Pehle Apna Sar Uthaa Leta Hai Is Baat Se Nahi Darta Ke Kahin 
Allaah Paak Us Ka Sar Gadhey (Donkey) Ke Sar Ki Tarah Banaadey 
Ya Us Ki Soorat Gadhey Ki Si Soorat Banaadey." 

[Saheeh Al-Bukhaari, Hadees : 691] 

NAMAAZ MEIN IDHAR UDHAR DEKHNEY KA BAYAAN. 

Raavi-e-Hadees Abu Zarr (Raziyallaahu Anhu), 

Rasool Allaah (Saiiaiiaahu Alaihi Wa Sallam) Ne Farmaaya : 

"Banda Jab Namaaz Mein Hota Hai Tou Allaah Azza Va Jail Us Ki 
Taraf Baraabar Mutawajjey Rehta Hai Jab Tak Ke Woh Idhar Udhar 
Na Dekhey. Jab Woh Idhar Udhar Dekhney Lag Jaaye Tou Allaah 
Bhi Us Se Mooh Modleta Hai." [Su nan Abu Daawood, Hadees : 909, Hasan] 

NAMAAZ MEIN NAZAR UTHAANEY KA MAS-ALA. 

Raavi-e-Hadees Anas Bin Maalik (Raziyallaahu Anhu), 

Rasool Allaah (Sallallaahu Alaihi Wa Sallam) Ne Farmaaya : 

"Logon Ko Kya Hua Hai Ke Apni Namaazon Ke Dauraan Nazrein 
Uthaa Letey Hain ?" Aap Ka Farmaan Is Baarey Mein Sakht Flogaya 
Aur Farmaaya : "Yeh Log Apne Is Amal Se Baaz Aajaein Warna Un Ki 
Nazrein Uchakli Jaayegi." (Ya'ni Unki Aakhein Nikaal Li Jaayegi)." 

[Sunan Abu Daawood, Fladees : 913] 

NAMAAZ MEIN SIRF SAJDEY KI TARAF NAZAR RAKHNA. 

Raavi-e-Hadees Anas (Radiyallaahu Anhu), 

Rasool Allaah (Sallallaaahu Alaihi Wasallam) Ne Anas (Raziyallaahu Anhu) 

Se (Mukhaatib Ho Kar) Farmaaya : 

"Aye Anas ! Tu Apni Nazar Sajdey Ki Jagah Par Rakh. 

Vazaahat : Is Mas-Aley Mein Ba'z Logon Ka Yeh Kehna Hai Ke 
Qayaam Mein Nazar Sajdah Ki Jagah Rahey Aur Ruku Ki Haalat 
Mein Qadmon Ki Jaanib Aur Sajdah Ki Haalat Mein Naak Ki Jaanib 
Aur Tashahhud Ki Haalat Mein Pehlu Ki Taraf Rahey, Yeh Sab 
Manghadat Baatein Hai Aur Kisi Bhi Hadees Se Saabit Nahi. 

SOURCES : [Meezaan-UI-l'tidaal Jild 3 Safa 303, Mishkaat Allaama Albaani Jild 1 Safah 
315, Mar-Aat Jild 3, Safah 15] 

[Mishkaat-UI-Masaabeeh, Kitaab Us-Salaah, Hadees : 996] 

UNGLI KA ISHAARA AUR HARKAT DENA. 

Raavi-e-Hadees Waail Bin Hujr (Raziyallaahu Anhu), 

(Ek Baar) Mai Ne (Apne Dil Mein) Kaha : Main Zaroor Rasool Allaah 
(Sallallaahu Alaihi Wa Sallam) Ki Namaaz Ko Ghaur Se Dekhunga Ke 
Aap Kaisey Namaaz Padhte Hai ? 

Chunaachey Mai Ne (Ghaur Se) Aap Ki Taraf Dekha. Aap Khadey 
Huye, Allaahu Akbar Kaha Aur Apne Donon Haath Uthaaye Hatta 
Ke Woh Aap Ke Kaanon Ke Baraabar Ho Gaye. Phir Aap Ne Apna 
Daayaan (Right) Haath Apne Baayein (Left) Haath (Ko) Jod Aur 
Kalaai Par Rakha. 

Phir Jab Aap Ne Ruku Karney Ka Iraada Farmaaya Tou Aap Ne Usi 
(Pehle Rafaul Yadain Ki) Tarah Haath Uthaaye Aur Aap Ne Apne 
Haath Ghutnon (Knees) Par Rakhey. Phir Jab Aap Ne Apna Sar 
Uthaaya Tou Usi Tarah Rafaul Yadain Kiya. 

Phir Sajdah Kiya Tou Apne Donon Haathon Ko Apne Kaanon Ke 
Baraabar Rakha. Phir Baithey Aur Apna Baayaan (Left) Paaun (Leg) 
Bichaa Liya Aur Apni Baayein (Left) Hatheli Apni Baayein (Left) Raan 
(Thigh) Aur Ghutney Par Rakhi Aur Apni Daayein (Right) Kohni 
(Elbow) Ka Kinaara Apni Daayein Raan Par Rakha. 

Phir Haath Ki Do Ungliyaan Band Ki Aur (Darmiyaani Ungli Aur 
Anghotey Se) Halqah (Circle) Banaaya. 

Phir Apni (Tashahhud Ki) Ungli Ko Uthaaya, Chunaachey Main Ne 
Dekha, Aap Usey Harkat Detey The Us Ke Saath Duaa Karte The. 

[Sunan An-Nasaai, Hadees (Saheeh) : 890] 

NAMAAZ MEIN RUKU AUR SAJDAH SUNNAT KE 
MUTAABIQ JIS NE NAHI KIYA USKA HUKM ? 

Raavi-e-Hadees Abu Waail, 

Huzaifa (Raziyallaahu Anhu) Ne Ek Shakhs Ko Dekha Jo Ruku Aur 
Sajdah Poori Tarah Nahi Karta Tha. Jab Us Ne Apni Namaaz Poori 
Karli Tou Huzaifa (Raziyallaahu'anhu) Ne Farmaaya Ke Turn Ne Namaaz 
Hi Nahi Padhi. 

Abu Waail (Raavi-e-Hadees) Ne Kaha Ke Mujhe Yaad Aata Hai Ke 
Huzaifah (Raziyallaahu Anhu) Ne Yeh Bhi Farmaaya Ke : "Agar Tu Aisi 
Hi Namaaz Par Marjaata Tou Muhammad (Sallallaahu A'laihi Wa 
Sallam) Ki Sunnat Par Nahin Marta." [Saheeh Al-Bukhaari, Fladees : 389] 

SAJDAH AUR RUKU SAHEEH KARNE KA BAYAAN. 

Raavi-e-Hadees Zaid Bin Wahb, 

Huzaifa (Raziyallaahu Anhu) Ne Ek Shakhs Ko Dekha Ke Na Ruku Poori 
Tarah Karta Hai Na Sajdah. Is Liye Aap Ne Us Se Kaha Ke Turn Ne 
Namaaz Hi Nahi Padhi Aur Agar Turn Margaye Tou Tumhaari Maut 

Us Sunnat Par Nahin Hogi Jis Par Allaah Ta'aalaa Ne Muhammad 
(Sallallaahu Alaihi Wa Sallam) Ko Paida Kiya Tha. 

[Saheeh Al-Bukhaari, Kitaab Ul-Azaan, Hadees : 791] 

Un Logon Ko Ghaur Kama Chaahiye Jo Rasool Allaah Ke Bataaye 
Huye Tareeqey Par Namaaz Nahi Padhtey. Yahaan Tou Us Shakhs Ko 
Namaaz Hi Nahi Padhi Kaha Gaya Hai Phir Jabke Woh Sirf Ruku Aur 
Sujood Theek Se Nahi Karraha Tha. "Agar Hum Chaar Mash-Hoor 
Imaamon Jaisi Namaaz Nahi Padhengey Un Ki Baaton Ko Nahi 
Maanengey Tou Allaah Ki Qasam Aap Se Sawaal Nahi Hoga" Ke Aap 
Ne Un Ki Baat Kyun Nahi Maani. 

Lekin "Agar Aap Ne Rasool Allaah (sallallaahu Alaihi wa sallam) Ki Baat 
Ka Inkaar Kiya Tou Yaqeen Jaaniye Aap Se Qiyaamat Ke Din Zaroor 
Sawaal Hoga." 

Aur Allaah Ke Nazdeek Wohi Amal Qubool Hoga Jo Nabi (Sallallaahu Alaihi 
Wa Sallam) Ke Bataaye Huye Tareeqey Par Ho. 

Aaj Hamaare Beech Kitne Aisey Log Hai Jo Khud Tehqeeq Karkar 
Apni Namaaz Nabi (Sallallaahu Alaihi Wa Sallam) Jaisi Padhte Hain ? 


